**BÉKÉS MEGYEI ÖNKORMÁNYZATI HIVATAL**

 SZAKMAI FELÜGYELETI

 OSZTÁLY

5601 Békéscsaba, Derkovits sor 2. , Pf.: 118

## E l ő t e r j e s z t é s

**Békés Megye Képviselő-testülete**

2011. február 11-i ülésére

**Tárgy: A Békés Megyei** **Múzeumok Igazgatósága által működtetett Szabó Pál Irodalmi Emlékház (Biharugra) közérdekű muzeális kiállítóhely működési engedélyének módosítása**

**Tisztelt Képviselő-testület!**

A Szabó Pál Irodalmi Emlékházat 1987-ben a Békés Megyei Tanács (Békéscsaba, József A. u. 2.) alapította, az eredeti működési engedély szerint fenntartója a Békés Megyei Múzeumok Igazgatósága (Békéscsaba, Széchenyi I. u. 9.) volt, és kiállítóhelyként - muzeális elmékhelyként működött folyamatos múzeumi nyitva tartással. 2008. március 31-ig a Békés Megyei Múzeumok Igazgatósága, 2008. április 1-jétől a Békés Megyei Jókai Színház, majd 2010. szeptember 1-jétől ismét a Békés Megyei Múzeumok Igazgatósága kezelésében működött a kiállítóhely.

Az időközben bekövetkezett jogszabályi változások szükségessé teszik a működési engedély módosítását. Célunk e működési engedélymódosítás kérésével az, hogy a hatályos 2/2010. (I.14.) OKM rendelet előírásai és az érvényes működési engedélyben foglaltak egymással összhangban legyenek.

Kérem a tisztelt Képviselő-testületet, hogy az előterjesztést tárgyalja meg és a határozati javaslat alapján hozza meg döntését.

**Határozati javaslat:**

Békés Megye Képviselő-testületekezdeményezi a Nemzeti Erőforrás Minisztériumnál a Békés Megyei Múzeumok Igazgatósága által működtetett 5538 Biharugra, Szabó Pál u. 46. szám alatti Szabó Pál Irodalmi Emlékház működési engedélyének melléklet szerinti módosítását.

### Felelős: Farkas Zoltán elnök

###  Czégény Gyula osztályvezető

 Dr. Szatmári Imre igazgató

**Határidő:** 2011. február 16.

Békéscsaba, 2011. január 31.

**Czégény Gyula**

 osztályvezető